LidanRubinov/Halacha-QA huggingface dataset:
שאלה: שבוע בדיוק לפני חתונה: רציתי לדעת, האם נעבור על איזו עברה אם נדבר בשבוע זה של החתונה? מישהו אמר לנו שזה איסור חמור לדבר בשבוע הזה (אפילו בטלפון). שלחתי שאלה זו בכוונה כשאלה דחופה מכיוון שמהיום בערב יש בדיוק שבוע ולחוץ לנו לדעת האם יהיה מותר לדבר או לא. אנחנו חושבים שיהיה לנו מאוד קשה. אולי לא ניפגש זה יהיה קל אבל בלי דיבור כלל זה ממש קשה לנו. אני אשמח לתשובה.
תשובה: מזל טוב!! אין שום איסור לדבר בטלפון בשבוע זה. שתזכו להקים בית נאמן בישראל בניין עדי עד.
שאלה: דגלנות עם בנים: האם מותר לבחורה בגיל 14 לעשות דגלנות עם בנים במסגרת בני עקיבא?
תשובה: לא, לכתחילה שלא תעשה את זה. הבעיה היא יותר שורשית, הבעיה של תנועת נוער מעורבת. ברור שצריכים לשאוף שזה יהיה נפרד בגלל גדרי הצניעות.
שאלה: תחתית לכוס קידוש עם ברכה: קנינו כוס יין עם תחתית מכסף ועל התחתית כתובה הברכה "ברוך אתה ה אלוקינו מלך העולם בורא פרי הגפן" באופן כזה שכאשר הכוס מונחת על התחתית היא מסתירה את הכיתוב. האם יש בעיה להשתמש בכוס זו?
תשובה: לא.
שאלה: טיול ביום ששי: האם אפשר לטייל ביום ששי כשהשבת נכנסת מוקדם?
תשובה: כן, אבל צריך לחשב את החזרה כך שגם אם יהיה עיכוב לא יתקע בדרך ויאחר. בתלמוד מוזכר שאדם לא ילך ביום שישי למקומות שבהם הוא עלול להתקע או שלא יספיק להגיע. גם כל אדם שנוסע ביום שישי, תמיד ישאיר רזרווה לפחות שעה - שעה וחצי, שאפילו אם יהיה פקק או תקלה בדרך, הוא יגיע למחוז חפצו לפני השקיעה.
שאלה: יחס ח לחלומות: מה עמדת ח כלפי חלומות? אם אני לא טועה הם אמרו "חלומות לא מעלים ולא מורידים" דהיינו שאין להם כל משמעות.
תשובה: יש ביטוי בח "דברי חלומות לא מעלין ולא מורידין". מבחינה הלכתית לא צריך להתייחס למה שרואים בחלומות. אמנם, אם אדם חלם חלום ונפשו עגומה עליו, ח אמרו שיצום אפילו בשבת כדי לבטל את הגזרה. יכול להיות שמן השמים מעוררים אותו שמשהו לא ר ויתקן את עצמו, אבל באופן כללי אדם לא צריך להתייחס יותר מדי, אם זה לא אומר לו כלום, זה שום דבר.
שאלה: נטילת ידיים, ברכות השחר וברכות התורה: אני עובד בלילות, מתחיל את המשמרת שלי ב-11 בלילה. 1. אם אני ישן לפני המשמרת (בערב) מה הדין לגבי נטילת ידיים, ברכות השחר וברכות התורה? 2. אם לא ישנתי לפני והייתי ער כל הלילה מהו הדין כנ"ל? 3. אם לא ישנתי לפני והייתי ער כל הלילה אך נימנתי קצת במהלך הלילה מהו הדין כנ"ל? כמו כן הנטילה שאני אמור לעשות בכל אחד מהמקרים אני רוצה לדעת אם היא עם ברכה ללא ברכה. אני ספרדי
תשובה: בין אם ישנת לפני המשמרת ובין אם לא ישנת לפני כן ונשארת ער כל הלילה, תברך את כל ברכות השחר בחצות הלילה, ורק את ברכות התורה תברך לאחר עלות השחר. ולגבי נטילת ידים וברכתה, תיטול ידים בלי ברכה.
שאלה: 'מעיינות תהום רבה': בפרשה מוזכרת פעמיים המילה בפעם הראשונה נאמר שנפתחו מעיינות תהום רבה ובפעם השנייה נאמר שנסכרו מעיינות תהום ללא המילה רבה, מה ההסבר לכך?
תשובה: הביטוי 'מעיינות תהום רבה' מתפרש בשני אופנים: האחד - מעיינות רבים וגדולים, כלומר שהמעיינות נבעו מים רבים. ולפירוש זה יש לומר, שאכן מעיינות אלו לא נסכרו כולם, כדברי הגמרא, שהובאו על ידי רש"י (ח, ג) שאלו שיש בהם צורך לעולם לא נסכרו. השני - נבקעו המעיינות כעונש על רבה, כלומר על רעת האדם הרבה, כמו שנאמר: 'כי רבה רעת האדם' (רש"י). ולפירוש זה המילה 'רבה' אינה מתארת את המעיין, ולכן לא חזרה ונזכרה בשעה שנסכרו המעעינות.
שאלה: נדר נזירות בימינו: האם ניתן לנדור נדר נזיר בימינו? כיצד ניתן לעשות זאת אם אנו מוחזקים ככלל כטמאי מת? (ידוע שהיה הרב הנזיר)
תשובה: אנחנו טמאי מת ואין לעשות את זה. הרב הנזיר, עד כמה שידוע לי, לא היה נזיר שמוזכר בהלכה, הוא קיבל על עצמו לא לשתות יין ולא להסתפר. הוא לא קיבל גדר נזירות שמוזכר בהלכה, רק הוא נמנע מאכילת בשר, משתיית יין ותספורת. כל אדם יכול להמנע מזה, רק שלא יקבל את זה בתור נזירות.
שאלה: הפסקת אמירת קדיש : אדם שאומר קדיש על חברו שנקבר ב-ט"ז כסלו התשס"ח. מתי הוא מפסיק?
תשובה: קדיש אומרים במשך 11 חודש ומאחר ותשס"ח הייתה שנה מעוברת יש להפסיק את הקדיש ב-ט"ו בתשרי תשס"ט.
שאלה: קדיש לאחר קריאה בס"ת: כידוע, ישנה עדיפות לבעלי "אזכרות", לעלות לתורה ב"משלים", ולומר לאחר מכן קדיש. ראיתי במספר מקומות, שמצטרפים לקדיש הזה, מספר אנשים נוסף. האם כהוגן הם עושים, או שמא רק אחד יאמר?
תשובה: קדיש זה אומר רק אחד ולא טוב עושים המצטרפים לאמירת קדיש זה.
שאלה: נדר שלא להתפלל בבית הכנסת: הבן שלי, בן 13 וחודש, מתפלל קבוע מנחה בבית כנסת מסויים. פעם אחת הרגיז אותו אחד המבוגרים ואז כשהוא יצא הוא אמר לחברים שלו שאף פעם לא יתפלל שם מנחה יותר. באחד השבתות שלאחר מכן הוא התפלל שם מנחה. האם הוא הפר נדר?
תשובה: הוא לא אמר שזה נדר, רק אמר שלא יעשה את זה. לא נראה שזה מחייב אותו.
שאלה: מעשרות מפירות שעל העץ: יש לי עץ לימון עץ רימון ועץ קלמנטינה, האם אפשר לעשר עץ שלם או רק מה שנקטף?
תשובה: אין לעשר במחובר לעץ, אפשר להפריש רק ממה שתלשו מהעץ. בברכת התורה והארץ הרב יהודה הלוי עמיחי
שאלה: סעודת הודיה אחרי ניתוח: ילדה עברה ניתוח לב. ב"ה הניתוח עבר בהצלחה והיא מרגישה טוב. מה צריך לעשות על מנת להודות? "הגומל"? סעודת הודיה?
תשובה: ילדה פחות מבת מצוה אינה מברכת הגומל. מעל בת מצוה יכולה לברך הגומל בפני עשרה גברים. במקום סעודה עדיף לתרום לצדקה. אפשר גם להסתפק בשתיית לחיים סמלית אך העיקר הוא הצדקה.
שאלה: פרסום תמונת אישה ברבים: היות ואנו נמצאים בתקופת בחירות מקומיות ישנם ביקושים לפרסום פני המתמודדים. הפרסום הוא על שלטי חוצות ואוטובוסים, וכמובן מדובר בפנים בלבד עם גדרי צניעות. הייתי רוצה לדעת את העמדה ההלכתית בנידון. האם יש חילוק בין אישה נשואה ללא נשואה? אם אפשר גם לציין מקורות.
תשובה: אם יש לבוש הולם ולא פוגע בגדרי הצניעות, אני לא חושב שיש עם זה בעיה.
שאלה: המבול שטף גם את מערת המכפלה?: המון זמן יושב לי בראש שאלה וכל פעם בפרשת נח אני נזכר בה מחדש, האמת חיפשתי קצת במפרשים אך למרבה הפלא לא מצאתי מישהו שנוגע ישר בעניין -למרות שהשאלה שייכת גם לבן חמש למקרא. איך יתכן שלמרות שהמבול שטף את כל הארץ, ובעומק של ג טפחים הפך את האדמה, הנה כמה דורות אח"כ קונה אברהם אבינו את מערת המכפלה בה קבור לא אחר מאדם הראשון. איך המקום נשאר בשלימותו אחרי כל המבול? -זה בערך כמו ש ום ועמורה אחרי ההפיכה ישארו כמה רחובות שלמים שאפשר לגור בהם והפסוק יספר לך על כך בטבעיות ושום מפרש לא יזדקק לביאו כלשהו על זה?!. -אשמח אם תמצאו לנכון לעיין בשאלתי ולהשיב לי.
תשובה: על פי דברי רבותינו ארץ ישראל כלל לא נשטפה במבול, שנאמר (יחזקאל פרק כב, כד): "בן אדם אמר לה את ארץ לא מטהרה היא לא גשמה ביום זעם". לפיכך קבר אדם הראשון שמוצב בחברון כלל לא נפגע.
שאלה: כוונה ארוכה בתפילה: אודה לרב אם יוכל להשיב על השאלות הבאות שאינן קשורות אחת לשנייה. 1. כוונה בתפילה - אני מנסה מאוד לכוון כמה שאפשר בתפילות הבוקר עד כדי כך שלוקח לי כ-30 דקות רק לסיים את ברכות השחר. האם זה מוגזם? 2. האם ראוי להתפלל בתפילה אישית לעילוי נשמת המת (שינוח בגן עדן, שתהיה נשמתו צרורה בצרור החיים וכו ) גם זמן רב לאחר מותו?
תשובה: 1. הכוונה בתפילה באה ליצור אצל האדם הפנמה של התכנים עליהם הוא מתפלל, שכן עיקר עבודת התפילה היא לחקוק את תכני התפילה בליבו של אדם, ועל ידי כך לרומם אותו. וכשאדם מכוון בתפילתו, כלומר, חושב על מה שהוא אומר בתפילה, הוא נקשר אל הרעיונות והתכנים שתיקנו לנו חכמנו בנוסח התפילה, ומתעוררת בו השאיפה להתקרב אל אותם העניינים. ועיקר הכוונה היא למשמעות הפשוטה של המילים, ושל המשמעות הרעיונית של קטעי התפילה. ואע"פ שיש בכל קטעי התפילה גם כוונות על דרך הסוד, אי אפשר להתרומם לזה קודם שמפנימים את הכוונות על דרך הפשט והנגלה. ולכן חשוב גם ללמוד את קטעי התפילה ואת משמעותם, כדי שנדע כיצד ועל מה עלינו לכוון בתפילנו. ומכאן לשאלתך, אם הכוונה הארוכה הזו עוזרת לך להתקרב אל תכני התפילה ולהכיל אותם בתוכה, הרי שיש לה מקום, אבל אם הכוונה הזו הופכת את התפילה לטקס ארוך ומיגע, הרי שהיא מיותרת. וטוב להתמקד בכוונה הפשוטה מלשקוע בכוונות ארוכות שמכבידות על המתפלל. וזה סימן גדול, שאם הכוונה והאריכות הן לעול על המתפלל, סימן הוא שעדיין אין הן נצרכות לו. ועדיף שיקצר בברכות השחר וישיאיר כוח גם לכוונות בשאר התפילה. 2. בכל עת שמתפללים לעילוי נשמת הנפטר, זוהי זכות לו, גם אם עבר זמן רב מאז פטירתו.
שאלה: "בדיעבד" ו"בשעת הדחק": האם יש זהות בין הדין בדיעבד לדין בשעת הדחק? לדוגמא: עבר והתפלל שחרית בחצי שעה שלאחר חצות היום - בדיעבד יצא י"ח. האם זה אומר שאם האדם לא התפלל עד חצות בגלל מצב של שעת הדחק, הוא יהיה ר-ש-א-י להתפלל בחצי שעה שלאחר חצות?
תשובה: לא, אין זהות בין הדין בדיעבד לדין בשעת הדחק, ולכתחילה שלא יתפלל. עדיף במקרה שאדם לא התפלל שחרית עד אז   שיתפלל את מנחה פעמיים.
שאלה: צורת שכיבה בלילה לבנות : כיצד בנות צריכות לשכב בלילה, רק על הצדדים של הגוף או שניתן גם לישון על הבטן או הגב?
תשובה: יכולות לישון איך שנח להן.
שאלה: שתיה מבקבוק לאחר שאכלתי בשרי: מה דין שתיה מבקבוק לאחר שאכלתי בשרי ומאותו בקבוק שתיתי גם אחרי שאכלתי חלבי?
תשובה: אם אכלת בשר וטרם ניקית את פיך יש לחשוש שפירורים של בשר נדבקו שם ולכן כשפיך עדיין עם שאריות של מאכל חלבי אין לשתות ממנו. אולם אם סיימת את הארוחה והפה נקי כבר אין איסור לשתות מהבקבוק. אם שתית עם פה לא נקי וכו' הבקבוק לא נאסר וצריך לשטוף אותו.
שאלה: האם זה נדר?: אחרי שבתי עשתה סדרה ארוכה של דברים מנוגדים לכבוד הורים, היא אמרה עוד פעם ביטוי שלדעתי חצוף. מאוד כעסתי (אני יודעת שזה לא טוב ואני מנסה לעבוד על זה, אבל הפעם זה הרגשתי שכבר לא יכולה) ואמרתי לה "אם אף פעם תגידי את זה עוד, תלכי ברגל ל (העיר בה תגור במשך הלימודים במכללה) ותשלמי את שכר הלימוד בעצמך". אחרי זמן קצר, היא שוב אמרה את זה (ואז ניסתה לתרץ כאילו התכוונה למשמעות אחרת של הביטוי). אני לא יכולה להגיד אם באמת התכוונתי לזה. המקום רחוק מאוד ממנו - ללכת ברגל היה ענין של כמה שבועות אם בכלל. באופן תיאורטי יש לה חסכונות והיתה יכולה לשלם אבל היא לא היתה יכולה להגיע גם לכסף הזה בלי עזרתינו. הכסף שמיועד לשכר לימוד נמצא בתוכניות שמסיבות שונות יש עליהם רק את שמי (או שמי יחד אם אמא שלי). בעלי לא השתתף בכל המעשה. (בעצם, מאז הוא כבר לקח אותה לשם ומסרתי לו כסף למטרות שונות שבקרוב בטח יכלול גם סידור ת השכר לימוד). מאז ניסיתי לעשות עם בתי. אבל האם אני צריכה לעשות התרת נדרים? (סליחה שזה כל כך ארוך. אני מתביישת לשאול לרב שמכיר אותי)
תשובה: כיון שלא אמרת הדבר בלשון של נדר, כמו אני נודרת כך וכך, וגם לא בטוח שהתכוונת בכלל לקיים זאת, אין על הדיבור הזה שם של נדר כלל.
שאלה: הלכה לאשכנזים: לפני כמה שנים אמרתי שאני מקבל על עצמי ללכת לפי פסקי ה"משנה ברורה" (הוריי הם חוזרים בתשובה והם אמרו שהם לא הולכים לפי פוסק מסוים), זה היה בערך כשהייתי בן 13. חשבתי אז שכהולכים לפי פוסק מסוים הולכים רק על פיו. אך לאחרונה התברר לי שהאשכנזים לא תמיד הולכים לפי המ"ב ולפעמים נוהגים אחרת ממנו. במקרים כאלה האם לנהוג כמו המ"ב או לא, ואם לא האם צריך לעשות התרת נדרים? ככל הנראה אני מגרמניה (יכול להיות שאני מרומניה). ובאופן כללי, מתי לא נוהגים לפסוק כמו המ"ב?
תשובה: נכון, אי אפשר להגיד בצורה גורפת שהולכים לפי המשנה ברורה, יש דברים שהולכים לפי פוסקים אחרים למשל: החיי אדם, ערוך השולחן. עדיף להתייעץ עם מורה הוראה כיצד לנהוג.
שאלה: להתפלל עם דיסק תפילה: מכיוון שיוצא לי הרבה לנהוג רוב היום ולוח הזמנים שלי צפוף. האם אני יכולה לצאת ידי חובה משמיעת דיסק תפילה (שאפשר להשיג בחנויות קדושה)? כמובן שאני גם יודעת בע"פ אז אני מתפללת ביחד.
תשובה: הדיסק בוודאי שלא מוציא ידי חובה, אבל אם את חוזרת על המילים בפה והדיסק רק מאפשר להזכר   אין שום בעיה.
שאלה: ברית מילה על ידי אישה: האם מותר לאישה לעשות ברית מילה? פירוט בבקשה.
תשובה: עי' שולחן ערוך יורה דעה סי' רס"ד סע' א'.
שאלה: מאה ברכות כל יום: א. אדם שטעה בשבת ואמר בתפילת העמידה "אתה חונן" במקום את תפילת השבת - חייב להמשיך את הברכה עד הסוף - האם ניתן לספור ברכה זו במסגרת 100 הברכות שחייב האדם יום יום? ב. כיצד מצליחים לומר מאה ברכות ביום כיפור?
תשובה: א. יכול. ב. יש לכוון בברכות העולים לתורה וברכות המפטיר.
שאלה: לימוד קבלה אצל ברג: לקחתי קורס עקרונות בסיסיים בקבלה במרכז לקבלה של הרב ברג. הרעיון שבחכמה מאוד מצא חן בעיניי.בתוך עשרה מפגשים מצאתי עצמי עוסק בנתינה שלא עסקתי בעבר ונלחם יותר חזק ביצר הרע. אני חושב שגם הרקע שבאתי ממנו הוא מהווה בבחינת "רימון מצאת" כי אני מתחבר שם דווקא לעניינים שמחזקים אותי מבחינה רוחנית ולא לשטויות של מדיטציות וחוטים אדומים. השבוע הייתי אצל רב מקובל בצפון שאני מאוד אוהב ושאלתי אותו אם מותר להשתמש בע"ב השמות. לאחר ששאל אותי כמה שאלות, סיפרתי לו שאני לומד במכון לקבלה. הוא אמר לי להתרחק מהם כמו מאש ולא לעשות שום דבר שהם אומרים ושזה יזיק לי מאוד. לא היה לי זמן לטענותיי (הפגישה איתו היתה דקות ספורות) אבל מאוד התאכזבתי. למה? הרי אני שמתי לב שאני מתנהג טוב יותר. במה זה יכול להזיק? האם אפשר ללמוד שם רק בשביל להאיר את העיניים ולהתחזק לשם שמיים? אני משוכנע שזה מוביל אותי בכיוון הנכון.
תשובה: קבלה כשמה כן היא, יש לקבלה איש מפי איש שלמדו אותה מפי בני סמכא שיראתם קודמת לחכמתם. איני מכיר את המכון אך לא מקובל עלינו שלימוד קבלה פתוח לכל דכפין. הרגשה טובה היא חשובה אך היא עדיין אינה תורה. צריך להזהר מדמיונות וזיופים.
שאלה: ערל כסנדק: האם יהודי לא מהול יכול להיות סנדק?
תשובה: חס וחלילה. הרב חיים כץ
שאלה: דג פילה בחו"ל: האם ניתן לרכוש בסופר בחו"ל דג פילה שמגיע במגש נקי? הדג הינו מן הדגים הכשרים אך אינו שלם, הוא בלי קשקשים, ונמצא במגש. אני מזהה את החתיכות כי אני מכירה את הדג. במקומות שמוכרים דגים בכמויות, האם יש בעיה עם חיתוך הדגים, אולי חתכו בסכין דג טמא? יש מצב שהחיתוך נעשה בצורה תעשייתית כי מדובר בסופר ממש גדול המוכר את הכל בסיטונאות.
תשובה: צריך שיהיה הכשר ופיקוח אם זה אותם הסכינים, אם שטפו אותם, אם ניקו שם. אם אדם קונה דג שלם, אני מבין שאין בעיה, אבל אם הוא חתוך, צריך שיהיה הכשר, או לוודא במדויק שבאותו מקום שחותכים, לא חותכים גם דגים שאינם כשרים.
שאלה: קניית פרחים אחר שמיטה: האם קיימת בעיה בקניית פרחים אחר שנת שמיטה מצד תוספת שביעית (למרות ששמיטה דרבנן) או שהתחילו לעבדם באיסור מדין מסייע או כיון שעברה שנת שמיטה אין צורך לחפש אחר מקומות מכירה מיוחדים ואפשר לקנות בכל מקום?
תשובה: נראה שכל מה שנזרע בשביעית ונלקט בשמינית יש בו איסורי שביעית עד חנוכה, כפי שחכמים גזרו על כל הירקות שנזרעו בשביעית ונלקטו בשמינית, שדינם כשביעית עד חנוכה. בברכת התורה והארץ הרב יהודה הלוי עמיחי
שאלה: קדיש בבית קברות: שמעתי מחבר שאפשר לומר קדיש בבית הקברות גם אם לא כל המניין נמצאים יחד אלא מפוזרים בכל בית הקברות. הרעיון הוא שהחומה של בית הקברות מאחדת את כולם להיות יחד ואז זה נחשב למניין. א. האם זה אפשרי לכתחילה? ב. האם מעכב שלפחות תשעה ישמעו את הקדיש פיזית ויוכלו לענות אמן? ג. במידה וזה לא להלכה: האם ישנה בכלל דעה כזו, ושל מי?
תשובה: צריך שעשרת האנשים יהיו שותפים בקדיש, כלומר ידעו על האמירה ויענו אמן. מה שאנו מקילים הוא שהם יכולים לעמוד במרחק גדול ולא חייבים להיות צמודים אחד ליד השני, אלא מספיק שיראו אחד את השני וישמעו את האומר.
שאלה: ברכה על קשת: מה מברכים אם רואים קשת?
תשובה: "ברוך אתה ה' אלקינו מלך העולם זוכר הברית ונאמן בבריתו וקים במאמרו". בברכת התורה, WWW.Yeshiva.org.il
שאלה: אכילת דגים בחו"ל: רציתי לברר כמה דברים בנושא של אכילת דגים בחו"ל. ראיתי תשובה של הרב דב ליאור לגבי קניית דגים כשרים אצל גויים ויש בעיה של השימוש בסכין, כמו-כן בישול של הדגים על ידי גוי למרות הכשרות גם יש בעיה. יש דבר ששמעתי הרבה ורציתי לבאר אותו: שאם יש דג כשר ומכסים אותו הדק היטב, היטב הדק, בנייר אלומניום ניתן לאכול דג כזה בחו"ל שחומם בכלים לא כשרים, כמו במנגל וכדומה, למרות שיכול להיות שבישלו שם מאכלים לא כשרים. איני יודע מאיפה הגיע ההיתר הזה והאם הוא נכון. אשמח לתשובה מפורטת (הפניות וכדומה), לגבי זה למען שאם זה אכן באמת לא כשר ואסור אני מכיר רבים שחושבים שזה מותר.
תשובה: מותר, היות ויש שם נייר אלומיניום והוא מהווה חציצה, נמצא שהדג לא בולע שום דבר מהבליעה שישנה בתוך הכלים. צריכים לדעת שאין שם חורים, ואם זה באמת מכוסה לא צריכים לחשוש.
שאלה: היובל בתולדות ישראל: באיזה תקופות היובל נהג בעם ישראל? האם יש עדות בתנ"ך לכך שהקרקעות חזרו לבעליהן? האם יש עדות בתנ"ך לכל מצוות היובל בכלל?
תשובה: היובל נהג בכל התקופה הראשונה שעם ישראל ישב בארצו, למן הכניסה לארץ (לאחר כיבוש וחלוקה) ועד חורבן הבית הראשון. מכאן ואילך נחלקו הדעות כיצד נהגו בבית שני, אם מנו את היובל או לא, ורבו בזה השיטות. ומכל מקום לא נהג אז היובל מדאורייתא. פירוט השיטות והסברתן תוכל למצוא באנציקלופיה תלמודית בערך "יובל".
שאלה: זמן בין בשר לחלב: אני ממוצא הונגרי ואבי נוהג לחכות בין בשר לחלב 6 שעות וסבי נהג תחילת שעה חמישית. שאלתי האם אני יכול לחכות פחות מ 5 שעות? פשוט כמעט תמיד לא עובר בין הארוחת צהרים לערב 5 שעות וממילא אני לא יכול לגעת בחלבי.
תשובה: כיון שכבר נהגת להמתין בין בשר לחלב שש שעות וגם אביך נהג כן, וע"פ דעת הרבה מהפוסקים האשכנזים צריך לנהוג כן, לכן תמשיך לנהוג להמתין שש שעות.
שאלה: פרק שירה ברצף: החלטתי לקרוא פרק שירה 40 יום (בלי נדר) ופיספסתי יום, האם חייב להתחיל הכל מההתחלה או שאפשר להמשיך עד שמסיימים לקרוא 40 יום?
תשובה: תמשיך לקרוא עד סיום הארבעים יום ואם תוכל תעשה עוד ארבעים יום רצופים.
שאלה: קדושה - מה לנו ולמלאכים?: מדוע אנו משווים, או חפצים, לקדש את שם ה כפי שעושים זאת המלאכים? והרי קידוש ה שלנו שונה בתכלית! ונשמתנו אף נעלה מהם. מה העניין של "קדושה" שמייחסים לה חשיבות כ"כ רבה?
תשובה: הקדושה שאנו אומרים בתפילה לקוחה מדברי המלאכים, כפי שראו אותם ישעיהו ויחזקאל הנביאים בחזונם, ומהם אנו לומדים כיצד לקדש את שמו בתפילתנו. אומנם יש גם קידוש שם ה' בחיים של קדושה וטהרה, אך בתפילה אנו מקדשים את שמו, כלומר מצהירים על קדושתו ועל אדנותו על העולם כולו, באותו לשון שמקדשים את שמו בשמי מרום. והכוונה היא שגם בשמים וגם בארץ, באחדות אחת, שמו מתקדש ומתגדל.
שאלה: שהייה בקימה ו"אלקי נשמה": 1) שמעתי שיש לשהות זמן כלשהו בין הקימה לתפילה (גם אם התפנה כבר), כמה ומדוע? 2) יש האומרים את ברכת "אלוקי נשמה" לפני ברכות התורה ויש שלאחריהן. מה טעם כל מנהג?
תשובה: א. לגבי שהייה לא ברור לי למה כוונתך. אולי הכוונה להלכה שצריך להכין עצמו לתפלה כדי שיכנס לתפלה מיושב. וצריך לחכות לפחות כדי הילוך ד' אמות. ב. הוזכרו מנהגים שונים בנוגע לאמירת ברכות התורה.  אורח חיים ס' מו ט' ומ"ב ס"ק כ"ט.. ובספר מעשה רב לגאון מולינה כתב שנהגו להסמיך ברכות התורה לאמירת התמיד לאחר אמירת כל ברכות השחר. ובספר אשל אברהם לגאון מבוטשאטש כתוב שנהוג לומר ברכות התורה לפני ברכת אלוקי נשמה. הטעם לחילוקי המנהגים הוא שמי שמקדים את ברכות התורה אומר שאין טעם לחיים וגם להופעת הנשמה ללא שקיבלנו את התורה. ומי שמקדים את ברכת אלוקי נשמה סובר שיש להקדים את ההודאה על הנשמה והחסד הפרטי שעשה עימנו הקב"ה. ומה עוד שהנשמה חוזרת אלינו בבוקר עוד לפני שהתחלנו ללמוד תורה. המנהג הנפוץ יותר הוא לומר ברכות התורה לאחר ברכת אלוקי נשמה.
שאלה: קריאה לעילוי נשמה של רשע: האם מותר לקרוא לעילוי נשמת נפטר מסויים, יהודי אבל (אני לא אגיד רשע) לא שומר תורה ומצוות. בנאדם שהיה ממש לא טוב נגד הדת. כמו ראשי ממשלות, שהיו שעשו להם סיאנס (יש מלא סיפורים) אז הם אמרו שהם בכף הקלע ואפילו בגיהנום לא. אז מותר לקרוא על אחד כזה לעילוי נשמתו? יש זכות לבנאדם כה? אין בזה איזה איסור כלשהו לפי ההלכה? ובכלל (לא קשור לרשע או טוב) זה עוזר בכלל לנשמה אם קוראים עליה תהילים, לומדים תורה וכל השאר? וזה מצווה לקרוא על בנאדם כזה, שבגלל שהוא היה רשע אף אחד לא קורא עליו משהו, אם בנאדם קורא עליו ומראה שאכפת לו, גם אם הוא היה רע הוא עדין יהודי שטעה, אז נראה לי שזה אמור להיות טוב נכון?
תשובה: אתה צודק במחשבתך. בדור שלנו קשה להיות יהודי מומר. רוב ככל היהודים גם אם לא היו יראי שמים ודיברו ופעלו כנגד הקודש אין הם נחשבים כמומרים אלא כעושים מעשי רשעה. גם על יהודי רשע יש להתפלל ולפעול לתיקונו. אנו מאמינים שיש קשר וחיבור בין החיים בעולם שלנו עולם העשייה למי שהסתלק מן העולם. כל פעולה טובה שנעשית בעולם שלנו מכוח ולזכות מי שעבר מן העולם מוסיפה תיקון וזכויות לנשמה. כל לימוד ותפלה לעילוי נשמתם טובה ורצויה.
שאלה: מה אעשה עם עצמי?: כבוד הרב! מה אעשה עם עצמי??? איני כלי לקבל את כל השפע מה!!! אני עושה כ"כ הרבה טעויות ודברים קשים!! לדוג יש לי סוכרת נעורים קשה ואני נשואה ב"ה, אך אני מתעלפת תוך כדי שאני שומרת על ילדי ואף כשילדי השכנים נמצאים. אני מרגישה כ"כ חסרת אחריות חסרת ביטחון וזה קורה לי הרבה בזמן האחרון. איני יודעת איך לשמור על עצמי מאיפה להתחיל. בעוד הרבה תחומים: סדר וניקיון והחיים בכלל!! מה הסיכויים שלי?????? אשמח נורא לקבל עזרה והדרכה! איך קצת להאמין בעצמי. מראש!!
תשובה: את צריכה קשר עם שתי דמויות. ראשית קשר עם מי שיכול לעזור לך באירגון החיים שלך, זה יכול להיות עובדת סוציאלית וכד'. דבר שני את צריכה קשר עם רב או מישהו שיכול לחזק אותך באמונה.
שאלה: המתנה בין בשר לדבר חריף חלבי: במספר תשובות באתר נפסק (הרב אריאל, הרב ליאור ועוד) כי לאחר אכילת דבר חריף (בצל) שנחתך בסכין בשרית אין צורך להמתין עד לאכילת חלב. מה הדין במקרה הפוך, דהיינו: האם מותר לאכול בצל שנחתך בסכין חלבי בתוך שש שעות מעת אכילת בשר?
תשובה: גם כן מותר.
שאלה: שאלה על יונה הנביא: איך ניתן להבין את ספר יונה, האם יש לו פירוש מיוחד? אם תושבי נינוה שבו מדרכם ואלוקים ניחם על הרעה, אז על מה יונה מצטער, על זה שהוא אל רחום וחנון? ומה קורה בהמשך עם הקיקיון? ולמה בסוף אלוקים לא רצה לחוס על נינוה?
תשובה: כמה דרכים הציעו הפרשנים כדי להסביר את פשרו של ספר יונה. וכמה ספרים נתחברו על זה. והדברים ארוכים. וכאן נצביע על אחת מהדרכים ובקיצור נמרץ. ספר יונה עוסק בשאלת הצדק שבמחילה. האם החוטא ראוי למחילה ושתקובל תשובתו? יונה הנביא ודאי לא חולק על האמור בתורת משה, שהתשובה מועילה ומכפרת, אלא שיונה תמה: האם בכל מקרה יש לסלוח לחוטאים? האם גם חוטא שברור שיחזור לחטאו לאחר שאימת העונש תסור מעליו ראוי למחילה? האם בכך שהקב"ה סולח ומאריך אפו לרשעים לא מתרבים בעולם גזלנים ואנסים ורוצחים? טענתו של יונה אינה מדוע ה' סולח למי ששב, אלא מדוע ה' מקבל את תשובתם של אנשי נינוה למרות שהיא אינה תשובה אמיתית, הבאה מתוך הכרת הרע שבדרכם ורצון לתקן, והיא נובעת רק מפחד העונש. יונה יודע שלאחר שיסור מהם האיום שעירם תהפך, הם ישובו למעשיהם הרעים. וא"כ מדוע הם ראויים למחילה? לדעתו, רחמי ה' לא צריכים לחול על מי שתשובתו היא זמנית והוא עתיד לשוב לחטאו. לא מפריע לו שה' רחום וחנון, אלא שהרשעים מנצלים את רחמי ה' כדי להמשיך ולהרשיע. אומנם סוף דבר חס ה' על נינוה מפני שיש בה הרבה בני אדם שאינם יודעים בין ימינם לשמאלם, כלומר, אין הם מבינים את מה שמבין יונה, ואע"פ שהם עתידים לשוב ולחטוא, כעת הם שבים, וגדול ערכה של תשובה, עד שהיא מתקבלת גם אם אינה חזקה דיה למנוע מהחוטא לשוב לחטאו. ובלבד שאין הוא אומר ביודעין: אחטא ואשוב. ואהבת הקב"ה את בריותיו גורמת לו לשמוח בתשובתם, גם אם גלוי לפניו שתשובה זו לא תחזיק מעמד ימים רבים.
שאלה: לא תחונם על טובה של ערבי: אם גוי (ערבי) עשה עימי פעולה טובה, האם מותר לחשוב טובות או שיש בזה משום "לא תחונם"?
תשובה: הכרת על מעשה טוב אין בה משום לא תחנם אדרבה היא ראויה.
שאלה: בריאת העולם והאדם: השאלות ממש מציקות לי. 1.לפי הבנתי בכל יום ברא הקב"ה דבר חדש. בתחילת הפרשה נאמר: "והארץ היתה תוהו ובוהו וחושך על פני תהום ורוח אלוהים מרחפת על פני המים". באיזה יום נבראו היבשה והמים? (לא כתוב מתי הם נבראו) אם אפשר להרחיב. 2.מה הכונה "תוהו ובוהו"? 3.ידועה לי המשנה:"כל המסתכל בארבעה דברים ראוי לו שלא בא לעולם: מה למעלה מה למטה, מה לפנים ומה לאחור". האם כתוב בזוהר או בגמרא מה היה לפני בריאת העולם? 4.מה כונת הכתוב:"בצלם אלוהים ברא אותו", כיצד אנו מפרשים את המילה "בצלם"? 5.לפי הפשט, כיצד הקב"ה ברא את האישה, האם מהצלע (עצם) של האדם? 6.המוות בא בגלל החטא של אדם וחוה. נניח שאדם וחוה לא היו חוטאים, כיצד היינו עוברים לעולם הבא או שאולי היינו חיים חיי נצח? ואם היינו חיים לנצח, מתי היינו מקבלים את השכר על המצוות?
תשובה: כל שאלה שלך דורשת הרחבה רבה. אנסה לענות לך בקיצור. אולם ודאי שכל שאלה יש בה דעות שונות והסברים רבים. 1. עיין בפירוש הרמב"ן בתחילת פרשת הבריאה שאומר שקשה מאד מתוך פשט הפסוקים להבין את סדר הבריאה. ללא קבלה במסורת של ח כלל אי אפשר להכריע מן הכתובים מה היה סדר הבריאה. בנוגע לשאלה מתי נבראו השמים והארץ. ע' ברמב"ן שבאופן בסיסי נברא החומר שממנו נבראו השמים וממנו נבראתה הארץ כבר ביום הראשון. אולם למרות שהם נבראו באופן בסיסי אנו רואים שגם בהמשך הימים היה טיפול בארץ ובשמים. לכן צריך לומר שהבריאה הבסיסית היתה ביום הראשון. אולם גמר בריאתם היתה בהמשך הימים. 2. ע' רמב"ן שמבאר שמדובר על החומר הראשוני שהוא היה חומר מאד תמציתי שכל הבריאה היתה גנוזה בו. 3. לפני כל בריאת העולם הקב"ה מילא את כל המציאות. רק על ידי צימצום גילויו שזה כשלעצמו סוד גדול להבין כיצד הדברים ארעו יש אפשרות לבריאה. ומאז הקב"ה בורא עולמות ומחריבן. ובתוך כל זה העולם הזה נברא. 4. המילה בצלם היא שהבריאה של האדם היא הבריאה שהיא נבראת בדרך שהאור האין סופי שיש בבורא יתברך שמו יכול להתגלות באדם בצורה השלמה ביותר. 5. לפי הפשט הקב"ה ברא את הגוף של האישה מהעצם. כמו שהאדם נברא עפר מן האדמה ונשמה מן העליונים. כך גם האישה. הגוף שלה נבראה מן העצם והנשמה של האישה לא נבראת מהעצם אלא מן העליונים. 6. ללא הנפילה של אדם הראשון האדם היה חיי בעולם הזה ולאחר זמן העולם היה מתעלה והיה מגיע למדרגה של העולם שלאחר תחיית המתים. לאחר מכן היינו מגיעים לעולם של השכר שהוא עולם הבא שעליו נאמר עין לא ראתה אלוקים זולתך ואין לנו בו שום השגה.
שאלה: שבע מצוות בני נח: 1. מדוע הן נקראות "שבע מצוות בני נח", הרי האדם הראשון נצטוה ראשון על המצוות הללו? 2. האם יש פסוקים בתורה שמדברים על שבע מצוות בני נח? (בפרשת נח מוזכרות שתי מצוות: רצח ואיבר מן החי) 3. כיצד הועברו השבע מצוות, האם הן עברו מדור לדור? (כמו התורה שבע"פ) 4. האם האדם הראשון נצטוה על איבר מן החי או שרק בתקופת נח נצטוו על כך?
תשובה: 1. הן נקראות "בני נח" משום שאדם הראשון וצאצאיו לא עמדו בציווים ורק בני נח עדיין עומדים ומצווים. לדעה שאדם ראשון צווה רק בשש מצוות  לא צווה באבר מן החי  ברור מדוע לא מיוחסות שבע מצוות לאדם ראשון. 2. בגמ' דרשו את פסוקי הציווי שנאמרו לאדם ראשון באיסור אכילה מעץ הדעת כפסוק הרומז ל7- מצוות. אולם יש אומרים שזה רק אסמכתא ושבע מצוות נאמרו במסורת ובקבלה. 3. כפי שכתבת המצוות נאמרו לנח לאחר צאתו מן התיבה ונמסרו מדור לדור. 4. מחלוקת האם אדם ראשון צווה על אבר מן החי. דעה אחת סוברת שלא צווה שהרי נאסר עליו לאכול בשר. דעה שניה סוברת שגם אדם ראשון נאסר עליו דווקא להרוג ולשחוט לצורך אכילה. אולם בהמה שמתה מאליה יכל לאכול בשרה ובה צווה באיסור אבר מן החי.
שאלה: תולעים במאכלים: האם מותר לאכול מאפה שידוע בוודאות שלא ניפו את הקמח? (עושים את הבצק תעשייתי, 10 ק"ג כל פעם, אולי בגלל שזה לא בריה כי אם והיה ויש תולעים, התולעת לא שלמה שנקרעת בזמן הלישה ואין במאפה בריה או שאסור?)
תשובה: בדיעבד יהיה מותר.
שאלה: השם "מסכת": רציתי לשאול מה פירוש המילה "מסכת", מה המקור של המילה "מסכת", ולמה זה לא שם אחר אלא השם "מסכת"?
תשובה: מסכת היא מערכת חוטי-השתי המתוחים על המנור בנולי אריגה (שופטים ט"ז י"ג) או ארג, מטווה, אריגה אחת של חוטים בודדים, ומכאן בהשאלה: חיבור עיוני גדול הבנוי ממערכת של דיונים, מחקרים והשגות הנארגים יחד, וביחוד כינוי לכל אחד מקובצי המשנה והתוספתא והגמרא.
שאלה: לקרוא שמע על המיטה שלא בנקיות: האם כאשר נכנסתי למיטה, ונגעתי בטעות במקומות המכוסים לפני שאמרתי קריאת שמע, אני צריך לקום וליטול ידיים לפני הקריאה? הנסיון קשה מכיוון שהאדם כבר מוכן לשינה.
תשובה: כן, ותתגבר על הניסיון הקשה.